《再题式之诗后石屏父将皆有诗名》
元代·叶颙

先生家世以诗鸣，久擅吟坛老将名。前辈群贤闻必喜，晚唐诸将见皆惊。

云幡碧海苍龙影，风递青林紫凤声。石鼎煮茶尤韵美，松涛溅雪暮潮生。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。